b"\n_START_ARTICLE_\nAleksandar Tonev\n_START_SECTION_\nLech Pozna\xc5\x84\n_START_PARAGRAPH_\nLa 16 iunie 2011, Tonev a semnat cu clubul polonez din Ekstraklasa Lech Pozna\xc5\x84. El a debutat pe 29 iulie 2011, \xc3\xaen minutul 75, \xc3\xaenlocuindu-l pe Jakub Wilk \xc3\xaentr-un meci \xc3\xaempotriva lui \xc5\x81KS \xc5\x81\xc3\xb3d\xc5\xba. Lech Pozna\xc5\x84 a c\xc3\xa2\xc8\x99tigat meciul cu 5-0.\n_START_SECTION_\nAston Villa\n_START_PARAGRAPH_\nLa 7 iunie 2013, Tonev a semnat un contract cu Aston Villa. El a fost recomandat de fostul coechipier de la na\xc8\x9bional\xc4\x83 Stilian Petrov, pe atunci antrenor \xc3\xaen cadrul clubului. El a debutat la 13 august, intr\xc3\xa2nd \xc3\xaen locul lui Karim El Ahmadi pentru ultimele opt minute ale \xc3\xaenfr\xc3\xa2ngerii cu 2\xe2\x80\x931 \xc3\xaen deplasare cu Chelsea.\n_START_SECTION_\nCeltic\n_START_PARAGRAPH_\nLa 11 august 2014, Tonev a ajuns la campioana Sco\xc8\x9biei, Celtic la care a fost \xc3\xaemprumutat timp de un an cu o op\xc8\x9biune de cump\xc4\x83rare. El a debutat pentru Celtic pe 13 septembrie, \xc3\xaen meciul c\xc3\xa2\xc8\x99tigat acas\xc4\x83 cu 2\xe2\x80\x931 victorie cu Aberdeen. Funda\xc8\x99ul lui Aberdeen, Shay Logan, l-a acuzat pe Tonev c\xc4\x83 i-a adresat insulte rasiste \xc3\xaen timpul acestui meci; Tonev a neagat afirma\xc8\x9biile. La 30 octombrie 2014, Tonev a primit o suspendare de \xc8\x99apte meciuri pentru \xe2\x80\x9eutilizarea unui limbaj abuziv de natur\xc4\x83 rasist\xc4\x83\xe2\x80\x9d. Celtic a confirmat c\xc4\x83 va contesta decizia, deoarece \xc3\xael consider\xc4\x83 nevinovat. Tonev a pierdut la apel, iar Celtic a decis s\xc4\x83 nu mai discute problema.\n_START_SECTION_\nFrosinone\n_START_PARAGRAPH_\nLa 27 august 2015, Tonev s-a al\xc4\x83turat echipei de Serie A, Frosinone. El a jucat primul meci trei zile mai t\xc3\xa2rziu, intr\xc3\xa2nd \xc3\xaen locul lui Luca Paganini \xc3\xaentr-o \xc3\xaenfr\xc3\xa2ngere cu 2-0 \xc3\xaempotriva lui Atalanta la Stadio Atleti Azzurri d'Italia.\n_START_SECTION_\nCrotone\n_START_PARAGRAPH_\nLa 16 iulie 2016, Tonev s-a al\xc4\x83turat echipei de Serie A Crotone. El a \xc3\xaenscris primul gol pentru club \xc3\xaentr-o victorie din deplasare, scor 0-1 cu Pescara pe 7 mai 2017.\n_START_SECTION_\nLa na\xc8\x9bional\xc4\x83\n_START_PARAGRAPH_\nLa 4 septembrie 2009, Tonev a marcat primul s\xc4\x83u gol pentru Bulgaria U21 \xc3\xaen victoria cu 3-0 \xc3\xaempotriva Kazahstanului U21 \xc3\xaentr-un meci de calificare la Campionatul European de Fotbal sub 21 de ani. La 9 septembrie 2009, a fost eliminat pentru un atac \xc3\xaent\xc3\xa2rziat asupra lui Guillermo Molins \xc3\xaen minutul 90 al \xc3\xaenfr\xc3\xa2ngerii de 1-2 \xc3\xaen Suedia U21. La 9 februarie 2011, Tonev a marcat un gol \xc3\xaentr-un meci amical \xc3\xaempotriva Camerunului._NEWLINE_Tonev \xc8\x99i-a f\xc4\x83cut debutul pentru echipa na\xc8\x9bional\xc4\x83 a Bulgariei \xc3\xaentr-un meci pierdut cu 0-1 \xc3\xaempotriva \xc8\x9a\xc4\x83rii Galilor la 11 octombrie 2011. La 22 martie 2013, a marcat primele sale goluri la na\xc8\x9bional\xc4\x83, \xc3\xaenscriind chiar un hat-trick (primul din cariera sa) \xc3\xaen timpul unei victorii cu 6-0 de pe teren propriu peste Malta \xc3\xaentr-un meci de calificare la Campionatul Mondial din 2014._NEWLINE_Trei ani \xc8\x99i o s\xc4\x83pt\xc4\x83m\xc3\xa2n\xc4\x83 mai t\xc3\xa2rziu, a marcat primul s\xc4\x83u gol la na\xc8\x9bional\xc4\x83 dup\xc4\x83 ce a dat hat-trickul, \xc3\xaen victoria cu 2-0 \xc3\xaen fa\xc8\x9ba Macedoniei la Skopje."